Skenkingsbelasting – T Roos
September 27, 2019 / nitascha / 0 Comments
Is jou kennis genoegsaam oor skenkingsbelasting? Dink jy dalk daaraan om ń familielid finansieel by te staan, of om ń kind te help met ń deposito vir die aankoop van ‘n huis of motorvoertuig? Voor jy die transaksie aangaan is daar ń paar dinge wat jy in gedagte moet hou wanneer dit by ń skenking en skenkingsbelasting kom.
Wat is skenkingsbelasting?
Skenkingsbelasting is belasting betaalbaar teen ń vaste koers van eiendom wegmaking deur skenkings (artikel 54 van 64 van die Wet op Inkomstebelasting, 1962). Skenkingsbelasting word teen ń vaste koers van 20 % gehef op die waarde van eiendom geskenk.
Deur wie is skenkingsbelasting betaalbaar en wie word vrygestel?
Skenkingsbelasting is van toepassing op enige individu, maatskappy of trust wat as ń inwoner geklassifiseer word, soos omskryf in artikel 1 van die Inkomstebelasting, 1962.
Artikel 56(1) van die inkomstebelastingwet bevat ń lys van vrygestelde skenkings wat die volgende insluit:
Skenkings tussen gades;
Skenkings kleiner of gelyk aan R100 000 vir ń jaar van aanslag, per individu;
Skenkings aan goedgekeurde openbare liefdadigheidsorganisasies;
Skenkings deur nie-inwoners;
Wanneer moet skenkingsbelasting betaal word en hoe moet dit betaal word?
Skenkingsbelasting moet aan die einde van die maand wat volg op die maand waarin die skenking in werking tree betaal word of sodanige langer tydperk as wat SARS toestaan;
Nadat jy ń skenking gemaak het, moet jy ń IT144 vorm (verklaring deur skenker/ontvanger) invul en aan SARS stuur, tesame met die bewys van die skenking;
Skenkingsbelasting kan deur eFiling betaal word.
Daar is dus verskeie faktore wat in ag geneem moet word wanneer ń skenking gemaak word. Dit is dus raadsaam om ń belastingkonsultant te raadpleeg, ten einde die belastingimplikasies te bespreek, voordat ń besluit geneem word.
Hierdie artikel is ŉ algemene inligtingsblad en moet nie as professionele advies beskou word nie. Geen verantwoordelikheid word aanvaar vir enige foute, verlies of skade wat ondervind word as gevolg van die gebruik van enige inligting vervat in hierdie artikel nie. Kontak altyd ŉ finansiële raadgewer vir spesifieke en gedetailleerde advies. (E&amp;OE)
Cryptocurrencies: Everything you need to know